cyanic-selkie/wikianc huggingface dataset:
Кромид
Медицински својства и здравствени придобивки
Се смета дека кромидот помага при широк спектар на заболувања - од обична настинка, па сѐ до срцеви заболувања, дијабетис, остеопороза и некои други болести. Тој содржи хемиски соединенија за кои се верува дека имаат антивоспалителни, антихолестеролски, антиканцерни и антиоксидирачки својства, како на пример кверцетинот. Сепак, не е јасно покажано дека зголеменото консумирање на кромид е директно поврзано со здравствени придобивки кај човекот. Некои истражувања, меѓутоа, покажале дека зголемената исхрана со кромид доведува до намалување од ризикот за добивање рак на главата и вратот. Во Индија, некои секти не јадат кромид, бидејќи се вреува дека тој има афродизиско дејство.
Еден американски хемичар истакнал дека плеиомерските соединенија во кромидот имаат потенцијал да ги намалат симптомите на фарингитис, или, пак, целосно да го излечат.
Лулу Картер
Луиз Лулу Мушама Картер Арфведсон, позната како Лулу Картер, (родена Ен Луиз Арфведсон, 5 април 1961 година) е шведска авторка и презентерка на телевизиското шоу за подобрување на домот Äntligen hemma, емитувано на ТВ4. Картер, исто така, учествувала во туристичкото шоу När &amp; Fjärran на истиот канал. Во 2008 година, Картер била натпреварувачка во Stjärnor på е на ТВ4, но таа била елиминирана во втората епизода. Таа се натпреварувала и во емисијата Wipeout на Канал5. И нуркачкото шоу за славни личности Kändishoppet на ТВ3. Таа води своја сопствена компанија за украсување lulu Carter Inredning & Design.
Лулу Картер е родена во Венерсборг и била најмладата од четирите браќа и сестри, а на тригодишна возраст таа и нејзиното семејство се преселиле во Галиваре, каде Лулу посетувала сами приватно училиште. Таа била едно од двете деца кои не се Сами во училиштето. Во својата книга Sinnliga rum го опишува нејзиното детство во Галиваре како скапоцен подарок, период од нејзиниот живот и дал многу инспирација како декоратор.
По неколку години во Галиваре, нејзиното семејство се преселило во Даларна, таму живееле во куќа што и припаѓала на Ема Зорн, сопругата на уметникот Андерс Зорн. На шеснаесетгодишна возраст Картер се преселила во Стокхолм за да биде практикантка во весникот Damernas värld.
Кога Картер имала 23 години го запознала својот прв сопруг Питер Лениг кој е доктор. Нивната врска траела десет години и парот имал две деца. Во 2000 година се омажиал за Австралиецот Дарен Картер кој е модел. Во октомври 2007 година, таа се омажи за Рајнер Болм во шведската амбасада во Маракеш. Двојката се разделила во 2010 година.
Картер привлекла внимание во 2017 година кога го обвини нејзиниот колега од Äntligen hemma Мартин Тајмел за сексуална злоупотреба. Овие обвинувања и оние на други жени го натераа Тајмел да биде отпуштен од неговата работа како водител на шоуто. И Äntligen hemma бил привремено откажан.
Емир Кустурица
Емир Кустурица, роден во Сараево на 24 ноември 1954 г., е југословенски и српски режисер. За своите кратки филмови бил наградуван уште во средното училиште. Филмска режија завршил на Филмската академија во Прага. Добитник е на две „Златни палми“ на Канскиот филмски фестивал за филмовите „Татко на службен пат“ и „Андерграуд“. Носител е на орденот „Витез од редот на уметност и книжевност“. Тој е национален амбасадор на УНИЦЕФ во Србија од 8 септември 2007 г. заедно со Ана Ивановиќ, Александар Ѓорѓевиќ и Јелена Јанковиќ.
Во музичката група Забрането пушење свирел бас-гитара, а сега е гитарист во групата „Emir Kusturica & the No Smoking Orchestra“ (Емир Кустурица & Оркестарот Забрането пушење). Се занимава и со книжевност: во 2010 г. ја објавил автобиографијата „Смртта е непроверена вест“ (Смрт је непровјерена гласина), а во 2013 г. ја објавил втората книга „Сто јадови“ (Сто јада).
Тој е основоположник и директор на музичкиот и филмскиот фестивал Кустендорф, кој секоја година се организира во етно-селото Дрвенград на ридот Меќавник крај Мокра Гора. Негова е идејата за градење на Андриќград – етно-село кое е посветено на Иво Андриќ, кое се наоѓа на местото Устие, на устието на реките Дрина и Рзав кај Вишеград.
Одисеја
Одисеја (грчки: Ὀδυσσεία) — старогрчка епска поема, чиј автор се смета дека е Хомер.
Емир Кустурица
Ран период
Роден е во семејството на Мурат Кустурица (новинар) и Сенка Нуманкадиќ (секретар во суд) и е нивно единствено дете. Родителите му биле секуларни муслимански Срби од Сараево.
Одисеја
Опис
Тројанскиот период, освен периодот од Тројанската војна, го вклучува и талкањето на Одисеј по светот. Ова е опишано во епот Одисеја од поетот Хомер .Одисеја го опишува враќањето на Одисеј во родната земја Итака, по крајот на Тројанската војна, како и случувањата со неговата сакана сопруга Пенелопа и неговиот син Телемах, која и покрај толку години му останала верна на својот сопруг.
Емир Кустурица
Ран период
Неговиот студентски филм „Герника“ снимен е според новелата на Антоние Исаковиќ. Со овој филм победил на Фестивалот на студентски филм во Карлови Вари. Во тек на студиите режирал уште два кратки филма: „Еден дел од вистината“ и „Есен“.
Одисеја
Опис
Тоа патување траело околу десет години. Кога Одисеј се вратил на островот, тој успеал да си ја поврати власта во кралството, бидејќи истата му била одземена од страна на просјаците. По пристигнувањето на островот, Одисеј бил препознаен само од неговото куче. Идентитетот на Одисеј бил скриен со помош на Атена, која го претворила во старец. Својот идентитет Одисеј го докажал повторно со помошта на Атена, успевајќи да ја затекне стрелата од својот лак. На крајот, со истата таа стрела, тој со помош на Телемах ги убил сите оние кои претходно му го зазеле кралството.
Емир Кустурица
Ран период
По завршувањето на студиите во 1978 г., се вратил во Југославија каде ја почнал професионалната кариера во телевизија Сараево. Неговиот прв филм „Доаѓаат невестите“ предизвикал доста контраверзии, а потоа бил и забранет поради „експлицитно прикажување на сексуални табуа“. Со наредниот филм „Бифето Титаник“, направен според приказната на Иво Андриќ, ја освоил наградата за режија на националниот Телевизиски фестивал во Порторож.
Во долгометражната продукција дебитирал со филмот „Се сеќаваш ли Доли Бел“, симен по сценариото на Абдулах Сидран во 1981 година. Филмот бил награден со „Сребрен лав“ на Филмскиот фестивал во Венеција за најдобар дебитантски филм, а на Фестивалот на југословенскиот игран филм во Пула истата година добил повеќе награди. За следниот филм „Татко на службен пат“ од 1985 година, кој бил направен со истиот сценарист, добил „Златна палма“ на Филмскиот фестивал во Кан и номинација за Оскар на Американската филмска академија за најдобар филм од неанглиското говорно подрачје. На југословенските фестивали добил повеќе награди: „Златна арена“ за режија на Филмскиот фестивал во Пула, наградата „Јелен“ од 1985 г. и Гран при за најдобар филм во 1985 г. од меѓународната филмска критика.
Филмот „Дом за бесење“ е снимен во Македонија, а пред крајот на снимањето, чешко-американскиот режисер Милош Форман го повикал да го замени на Универзитетот „Колумбија“ во САД, каде и го завршил филмот. За овој филм, во 1989 г. бил награден за режија на Канскиот филмски фестивал, како и со специјалната награда „Роберто Роселини“. Во 1987 г. бил косценарист на филмот „Стратегијата на пршките“ чиј режисер бил Златко Лаваниќ. Од 1981 г. до 1988 г. предавал режија на Академијата на сценските уметности во Сараево.
1990-тите
Истата година за првпат бил член на жирито на Фестивалот во Кан, а во 1999 г. бил претседател на жирито на Фестивалот во Венеција.
Следниот филм „Андерграунд“ (Подземје), од 1995 г., му ја донел наградата „Златна палма“ по вторпат на Фестивалот во Кан.
На Фестивалот во Венеција од 1998 г. го добил Сребрениот лав за најдобра режија на филмот „Црна мачка, бел мачор“, а музиката за истиот филм ја компонирале Ненад Јанковиќ и Дејан Спаравало.
2000-те
Прв негов филм во 21-от век е "Super 8 Stories" (Супер 8 приказни), документарен филм за музичкиот бенд „Емир Кустурица & Оркестар Забрането пушење“. Во 2004 г. го режирал филмот „Животот е чудо“ – најскапиот српски филм. За потребите на филмот бил изграден Дрвенград. Во 2005 г. бил назначен за претседател на жирито на Канскиот фестивал.
Во париската опера „Бастиља“, во 2007 г., била изведена неговата панк-опера „Времето на Циганите“. Истата година го добил орденот „Витез од редот на уметност и книжевност“, кој е највисоко француско признание од областа на културата. Таа година го режирал спотот за насловната песна на албумот на францускиот музичар Ману Чао, „Rainin' In Paradize“, и го режирал филмот „Завет“. Во 2008 г. го режирал документарниот филм „Марадона“ за фудбалерот Диего Армандо Марадона.
Во 2009 г. се појавил како глумец во филмот „Аферата Фервел“.
2010-тите
Од 2010-тата година, Емир Кустурица најавил снимање на неколку нови филма. Во 2009 г. го најавил снимањето на филмската опера според романотМостот на Дрина, а исто така го подготвувал и филмот за мексиканскиот револуционер Панчо Виља. Во 2016 г. настапил на светска премира со филмот „На Млечниот Пат“ на 73-тиот Меѓународен филмски фестивал во Венеција, а истиот е премиерно прикажан во Србија на 15 јануари 2017 г., на десеттиот Кустендорф. Во овој филм Емир Кустурица се појавува како глумец, а женските улоги се доделени на Моника Белучи и Слобода Миќаловиќ.
Особености
Како режисер Кустурица успеал да изгради сопствен режисерски и филмски стил. Во неговите филмови се среќава вметнување на надреалистичките моменти кои го прекинуваат текот на филмското дејствие или пак означуваат посебен момент во филмското дејствие. Како ученик на прашката филмска академија и под влијание на нивните филмови од 1960-тите години, тој се интересирал за темата на историската ретроспектива во која се ревалоризираат одредени дати или временски периоди, и тие се јавуваат како позадина на неореалистичкото толкување на интимните семејни приказни.
Дрвенград
За потребите на филмот „Животот е чудо“ бил изграден Дрвенград, кој според идејата на Кустурица треба да претставува начин на живот и борба против глобализацијата и капитализмот. На предлог на писателот Петер Хандке, градот, под името Кустерндорф (гер. Küstendorf), требал да стане познат во светот како центар на уметноста.
Кустурица во 2005 г. за Дрвенград ја добил европската награда за архитектура Филип Ротије која се доделува секоја трета година од Фондацијата за архитектура од Брисел. Тој во 2008 г. во Дрвенград го основал Меѓународниот филмски и музички фестивал „Кустерндорф“.
Музика
Кустурица од 1986 до 1988 г. свирал бас-гитара во групата Забрането пушење во Сараево. Со распаѓањето на Југославија во 1991 г., групата се распаднала. Дел од членовите заминале од Босна и Херцеговина, а тие што останале продолжиле со работата и снимиле неколку албуми. Еден од членовите на групата, Неле Карајлиќ, со виолинистот Дејан Спаравало, основале нова група на која ѝ се приклучил и Кустурица, и таа е наречена „Емир Кустурица & Оркестар Забрането пушење“.
Групата во 1998 г. компонирала музика за фимот „Црна мачка, бел мачор“. Некои членови на групата се појавиле и во некои од неговите филмови; тапанарот (и негов син) Стрибор Кустурица во филмот „Завет“ и „Животот е чудо“, вокалистот Ненад Јанковиќ во филмот „Животот е чудо“, а гитаристот Ивица Максимовиќ во филмот „Завет“. Во 2001 г. снимен е и документарец за групата "Super 8 Stories".
За филмовите „Се сеќаваш ли Доли Бел“ и „Татко на службен пат“, музиката ја компонирал Зоран Симјановиќ, додека пак музиката за филмовите „Дом за бесење“, „Arizona Dream“ и „Андерграунд“ (во соработка со Иги Поп) ја компонирал Горан Бреговиќ.
Приватен живот
Кустурица е крстен во православието на 6 мај 2005 година, во Српската православна црква, во манастирот Савина во близина на Херцег Нови, под името Немања Кустурица. Има српско и француско државјанство, а, според местото на раѓање, и државјанство на Босна и Херцеговина, од кое никогаш не се откажал.
Дуњи (Суводол)
Дуњи — археолошко наоѓалиште во демирхисарското село Суводол. Претставува црква од средниот век. Се наоѓа на 1,5 км од селото и јужно од патот за селото Древеник, каде според кажувањето на мештаните, имало остатоци од стара црквичка. На теренот се оцртува грамада од градежен материјал.
Џорџ Стивенсон
Џорџ Стивенсон (англиски:George Stephenson) ( - ), роден во Вајлам 15 км северно од Њукасл (англиски:Newcastle), англиски инженер – пронаоѓач.
Син на сиромашен рударски работник, но со упорност се здобива со образование на инженер и почнува неговата пронаогачка кариера.
Во Килингворт 1815 ја изумува првата сигурнисна лампа за рудници во исто време како и Хамфри Дејви (англиски:Humphry Davy) но со различен принцип.
Наградата добиена од овој изум ја вложува во работилница за парни локомотиви во местото Њукасл (англиски:Newcastle).
Во 1814 година ја конструира првата употреблива парна локомотива наречена „Блушер“ (англиски:Blucher-Blücher), ги воведува челичните шини наместо дрвените.
Во 1821 година ја гради првата јавна железничка пруга во светот на линијата Стоктон – Дарлингтон (Stockton - Darlington)
Во 1823 година ја основа првата фабрика за локомотиви во Њукасл.
Во 1829 година на натпреварот на пругата на релацијата Ливерпул – Манчестер (англиски:Liverpool - Manchester) која е за првпат со сите потребни сигнализации, каде неговата локомотива „Ракета“ (англиски:Rocket) постигнува дотогаш најголема брзина од 30 миљи на час или 48.28032 километри на час и можност да повлече товар од 13.000 килограми.
Неговиот син Роберт Стивенсон koj го продолжува конструкторскиот дух на таткото, е познат творец и градител на мостови со цевкаста конструкција.
Џон Дир
Џон Дер (1804 - 1886 г.) бил американски ковач и инженер
Дир изработил плуг од челик, што предизвикало некои далекусежни измени во земјоделството. Денес со голем успех работи неговото земјоделска машинерија „John Deere“.
Дировиот плуг
За разлика од плугот направен од дрво и челик, Дировиот плуг може да навлезе во збиено земјиште и да подготви за обработка. До 1867 година Дировото претпријатие продало дури 10,000 новопроизведени производи.
Е-број
E-број — код за супстанции кои се дозволени да се користат како прехранбени адитиви во Европската Унија и EFTA. „Е“ се однесува на „Европа“.
Класификација според бројчен опсег
Забелешка: Не сите примери за класи спаѓаат во даден бројчени опсег. Покрај тоа, многу хемиски супстанции, особено во опсегот E400–499, се користат за различни цели.
Killing Is My Business... and Business Is Good!
Killing Is My Business… and Business Is Good! е првиот студиски албум на треш метал бендот Megadeth. Издаден е во 1985 г. од Combat Records. Реиздаден е во 2002 година, а на ова реиздадено издание ќе има нов омот и ќе бидат додадени бонус песни.
Албумот обработува многу контровирзни теми, од кои најчести се смртта, насилството, сексот и социјалните прашања. Бил добро прифатен од хеви метал заедницата, и претставувал совршен спој на треш и спид метал. Во осумте песни кои се нашле на оригиналното издание, спаѓаат преработката на познатиот хит од 60-тите These Boots Are Made for Walkin' од Ненси Синатра, како и една песна која се нашла на првото демо на Металика - Mechanix.
Mechanix е постојан дел од концертите на Мегадет, додека останатите песни скоро и да не се изведуваат. Во 2010 година, за време на еден концерт во Лос Анџелес, првпат по 26 години Кери Кинг од Slayer застанал на сцената заедно со останатите членови на бендот. Тие заедно ја отсвиреле Rattlehead, што било оживување на сеќавањата од 1984 година, кога Кинг бил привремен гитарист на групата.
Список на песни
Сите песни се напишани и компонирани од Дејв Мастејн, освен „These Boots“ од Ли Хазелвуд
933
933 (Римски бројки) — година според општоприфатениот календар. Тоа била 933 година од новата ера, 933. од првиот милениум, 33. од X век и четвртта од 930-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
NGC 5388
NGC 5388 — засега неутврден објект во соѕвездието Девица, заведен во Новиот општ каталог на длабоконебесни тела.
933
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6441 и 6442 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5683 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4693 и 4694 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1686.
NGC 5388
Откривање
Објектот е откриен на 1886 година од страна на Франк Милер, со помош на рефрактор, чијашто леќа имала пречник од 26 см.
933
Други календари
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 933 година се протега во 3569 и 3570, додека според второто гледиште, годината трае во текот на 3629 и 3630 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1476. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 320 и 322 исламска година.
NGC 5388
Податоци од набљудување
Според морфолошката класификација на галаксиите, NGC 5388 е од видот NF.
Други поделби
Проучување на NGC 5388 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 286; додека во Каталогот на основни ѕвезди (GSC) е групиран под бројот 5560. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1036.
Црква „Св. Ѓорѓи“ - Покрајчево
'''Црква „Св. Ѓорѓи“''' — црква која се наоѓа во Покрајчево, Општина Радовиш.
Телескоп Канада-Франција-Хаваи
Телескоп Канада-Франција-Хаваи – телескоп сместен во близина на врвот на планината Мауна Кеја на хавајскиот Голем Остров на надморска висина од 4 204 м и е една од опсерваториите што ги опфаќа опсерваторијата Мауна Кеја. Во работа е од 1979 година,, а неговата конфигурација е примарно жариште/Касегрен со корисен пречник од 3,58 м.
Корпорацијата е формирана со трипартитен договор меѓу Универзитетот од Хаваи, Националниот истражувачки совет на Канада и Националниот центар за научни истражувања на Франција. Телескопот КФХ исто така има партнерство со Националната астрономска опсерваторија на Кина, Институтот за астрономија и астрофизика на Тајван, Националната лабораторија за астрофизика на Бразил и Корејскиот институт за астрономски и вселенски науки на Кореја. Моментално, времето за посматрање на телескопот КФХ им се нуди на научниците од сите седум земји-партнери. Астрономите од Европската унија можат да поднесат предлози преку пристапната програма на Оптичкиот инфрацрвена координативна мрежа за астрономија (OPTICON, Optical Infrared Coordination Network for Astronomy).
Телескопот КФХ моментално работи со четири инструменти:
Телескопот КФХ, во соработка со Coelum Astronomia одржува јавно мрежно место нареченo „Хавајска ѕвездена светлина“ кој нуди екстремно висококвалитетни верзии на слики во разни формати.
Космос-1578
Општи податоци
Сателитот е лансиран од космодромот Капустин Јар, СССР на 28 јуни 1984 г. Во орбитата околу планетата Земја бил исфрлен од носечка ракета.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 104,3 минути, додека аголот на наклонетост на орбиталната рамнина во однос на рамнината на екваторот изнесувала 50,7°. Најголемото растојание од Земјата го достигнал на 1635 км, а најмалото на 295.
Кирил Веселинов
Кирил Благоев Веселинов (Роден во — Починат во ) — македонски активист. Жртва на комунистичкиот режим во Бугарија.
Животопис
Само поради тоа што сопственото магаре го растоварил од дрвата, во дворот на Герасим Тодоров, тој бил испратен во концентрациониот логор „Богданов Дол“, каде останал две години.
Наводи
{{DEFAULTSORT:{Веселинов, Кирил}}
97 п.н.е.
97 п.н.е. — година според општоприфатениот календар. Тоа била 97. година пред новата ера, 97. од првиот милениум п.н.е., 97. од 1 век п.н.е. и осма од 90-тите п.н.е.
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5411 и 5412 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4653 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3663 и 3664 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 656.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 97 година се протега во 2539 и 2540, додека според второто гледиште, годината трае во текот на 2599 и 2600 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 446. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 740 и 739 исламска година пред хиџра.
Шлај (амт)
Шлај (Schlei) — поранешна општинска заедница во округот Рендсбург-Екернферде, во Шлезвиг-Холштајн, Германија. Била сместена на југоисточниот брег на Шлај, морски ракав на Балтичкото Море, помеѓу градовите Екернферде и Шлезвиг. Седиштето на општинската заедница било во Флекеби. Во јануари 2008 година била споена со општинските заедници Шванзен и Виндеби за да ја создадат општинската заедница Шлај-Балтичко Море.
Општинската заедница Шлај се состоела од следниве општини:
NGC 7811
NGC 7811 — галаксија во соѕвездието Риби, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7811 се споменува и како MCG 0-1-20, MK 543, CGCG 382-19, 3ZW 127.
Откривање
Објектот е откриен на 5 октомври 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 7811 е од видот Im. Видливиот сјај со голо око изнесува 14,5 m, а оној во рамките на интервалот од минималната до максималната честота 15,1 m, додека површинскиот сјај изнесува 12,4 m/лм2. NGC 7811 има привидни димензии од 0,4' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 2 м 26,4 с, а неговата деклинација, односно висината на лакот на тој агол, +3° 21' 7"".
Други поделби
Проучување на NGC 7811 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 168. Во рамките на атласот на длабокото небо, Уранометрија 2000.00, објектот припаѓа на групата означена со бројот 215; додека во Каталогот на основни ѕвезди (GSC) е групиран под бројот 4. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 431.
Стар поредок
Потекло на терминот
По 1789 година терминот стар поредок обично се користел од новинарите и законодавците во Франција и се однесувал на институциите во Франција пред револуцијата.
Општи одлики
Според Пјер Губер, „Стариот поредок е, пред сè, форма на општество“. Општеството што се создало во Франција пред Француската револуција било сосема поинакво од општеството во соседните држави. Марксистичките историчари сметале дека тоа е феудално општество, бидејќи имало феудален начин на производство и типична феудална сопственост на земјиштето. Сепак, огромно мнозинство немарксистички историчари не се согласуваат со ова, затоа што, според нив, му недостасувале главните одлики на феудализсталеж. Така, крепосништвото во Франција исчезнало кон крајот на 13 век, системот на вазално-феудални односи, исто така, се верува дека исчезнал долго пред воспоставувањето на Стариот поредок. Кардиналот Ришелје на почетокот од 17 век ги укинал остатоците од феудалниот систем. Оттогаш во Франција завладеал апсолутизмот - голема неограничена моќ на монархот, што исто така не е карактеристично за феудализмот со својот систем на лабава вазална зависност („вазалот на мојот вазал не е мој вазал“).
Истовремено, Стариот поредок имал малку заеднички нешта со капитализмот, кој брзо се развивал во соседните земји: Англија, Холандија, Германија и Италија. За разлика од овие земји, Франција во таа ера се одликувала со неразвиени стоковно-парични односи и доминирала трампата. Токвил ги споредувал одликите на Стариот поредок со Индија пред нејзината колонизација од Британците, други автори од таа ера направиле паралела со Персиската Империја од античката ера и ги споредувале француските провинции со персиските сатрапии, има многу сличности со Кина од XIV-XVIII век, што им овозможило на некои автори Стариот поредок да го опишат како на посебен тип на општество, кое не е ни феудално ни капиталистичко, што претежно било одлика на земјите од Истокот.
Стариот поредок се одликувал со посебни сталежи. Целото француско општество било поделено на три сталежи - католичко свештенство, благородништвото и таканаречениот трет сталеж. Во политичката сфера, акцентот беше ставен на Божественото право на кралевите да владеат со своите поданици. Апсолутниот монарх (најпознат меѓу нив е „Кралот на сонцето“, Луј XIV) имал неограничена моќ.
Стариот поредок се поклопува со неколку историски периоди од француската историја. На почетокот тоа била ерата на Ришелје и францускиот апсолутизам. Периодот пред склучувањето на мирот во Утрехт (1713), додека моќта на Франција растела, обично се нарекува голема ера (Grand Siècle), а времето потоа - галантна ера. По револуционерните пресврти, многу Французи со носталгија се присеќавале на „стариот поредок“.
Структура на државата
Државната структура на Франција била слична со другите европски земји од тој период. На чело на државата бил кралот, кому му биле подредени министрите; во покраините имало управители и парламенти, со градовите управувале месни општински органи. Сепак, имало и суштински разлики кои ја прават Франција различна од нејзините соседи.
Најважна разлика бил системот на продажба на службенички позиции (полет), кој го опфаќал сиот државен апарат во Париз и во провинциите. Практиката на продавање службенички позиции се појавила во Франција уште во почетокот на 16 век за време на Луј XII, но својата конечна форма ја добил на почетокот од 17 век за време на Анри IV, кога овој систем станал сеопфатен, доживотен и наследен, и траел до 1789 г. Цената на највисоките владини позиции во последните децении пред Француската револуција достигнала 200-300 илјади ливри (фунти) или повеќе, што било еднакво на вредноста на луксузна палата сосе мебел. Со купувањето на позиција, службеникот добивал право на доживотна „кирија“, што обично му овозможувало постепено да си ги врати направените трошоци.
Оваа практика била главен виновник за неефикасноста и екстремната бирократија на француската државна машинерија, која опстојувала до самата револуција во 1789 година. Со правото на наследство добивале целосна независност во своето дејствување од централната власт. Токвил истакнал дека како резултат на овој систем во Франција, „се појавија неверојатен број сосема бескорисни, па дури и штетни, работни позиции... Така, тие самите изградија преголема, сложена, гломазна и непродуктивна административна машина.“
Пример за постоење на вакви паралелни структури со исти функции е институцијата на кралските интенданти во провинциите, која била воведена од Ришелје. Интендантите имале широки овластувања кои ги надминувале овластувањата на провинциските гувернери (шефовите на провинциите) и парламентите, а нивните должности во голема мера биле исти со тие на интендантите (даноци и финансии, домашна политика, судство итн.). Познатиот англиски економист Ло бил изненаден од оваа одлика на францускиот систем на управување: „Никогаш не би поверувал во она што самиот го видов како финансиски контролор. Знајте дека со Кралството Франција управуваат триесет интенданти. Кај вас нема парламент, нема држави, нема намесници; има само триесет интенданти испратени во провинциите, од кои зависи среќата или несреќата на овие провинции, нивното изобилство или неплодност“.
Системот на купување и доживотно вршење јавна функција било постојан извор на корупција. Откако ќе се стекнал со функција, секој службеник се обидувал да ги надомести направените трошоци, преку својата службена положба. Историчарите даваат примери за огромни богатства акумулирани од службеници во текот на нивната служба, додека на почетокот на нивните кариери, некои од нив биле сиромашни.
Во 1771 година, Луј XV се обидел да ја укине купопродажбата и наследството на многу од позициите, но планов наишол на силно противење од аристократијата и по смртта на кралот бил заборавен.
Прв и втор сталеж
Освен продажбата на јавни функции во Франција, била распространета и практиката на продажба на благороднички титули. Таа практика ја користеле новопечените богаташи од третиот сталеж, кои преку овој механизам се претворале во благородници. Новиот благороднички слој формиран преку купување на титули бил наречен „ благородништво по облеката “ (noblesse de robe), а старата наследна аристократија била наречена „благородништво по мечот“ (noblesse d'épée).
Како резултат на оваа практика, за време на Стариот поредок, дошло до силно раслојување на француското благородништво со богати луѓе од третиот сталеж. На пример, во Парламентот во Париз во 18 век, од 590 негови членови, само 6% биле потомците на старата аристократија од пред 1500 година, а 94% од членовите на парламентот биле од семејства кои стекнале благородничка титула во текот на 16-18 век. Според историчарите, до XVIII век, исчезнале сите значајни разлики помеѓу новото и старото благородништво и тие формирале единствена „каста“.
Трет сталеж
Третиот сталеж опфаќал околу 98% од населението на Франција и бил хетероген. Најголеми општествени групи во неговиот состав биле селанството (преку од 85% од населението) и буржоазијата. „Буржоазијата“ во Франција ја означувала средната класа, која имала свој „буржоаски“ начин на живот, кој одговарал на нивното прилично скромно ниво на приход; а оние буржуи кои успеале да се збогатат, по правило, си купувале благородничка титула, ги напуштиле редовите на буржоазијата и станувале аристократи. Англиските историчари Милвард и Саул пресметале дека во Франција кон крајот на 18 век, просечниот приход на аристократијата бил 10 пати поголем од просечниот приход на буржоазијата, а вториот, пак, бил исто така околу 10 пати поголем од просечниот приход на работниците и селаните.
Селанството било во најтешка состојба, и на свои плеќи го носеле товарот на даноците и таксите, страдале од самоволието на земјопоседниците и бирократијата и немале политички права. Според проценките, вкупното даночно оптоварување на селаните во однос на земјопоседниците, државата и црквата (даноци, кирија, десеток, итн.) во просек изнесувал 30-40% од бруто жетвата (или околу 45-50% од нето - жетва, минус семенскиот фонд). Покрај тоа, селаните честопати биле принудувани на неплатена работа за државата (изградба на патишта, итн.) и за сопствениците на земјиштето.
Според очевидци, 3/4 од селаните во Франција во текот на целата година - и во лето и во зима - оделе во иста излижена облека, бидејќи немале друга, и со дрвени обувки (сабо) на боси нозе; преку зима им било мошне студено, бидејќи во живеалиштата немале греење, а шумите, по правило, биле сопственост на земјопоседниците или на кралот, а влезот таму бил забранет. Селските буни биле постојана појава, а понекогаш покривале големи области. Голем размер достигнале во 1789 година, кога селаните запалиле многу имоти на земјопоседници (настани наречени „Голем страв“ - Grande Peur).
Многу факти сведочат за постоењето на нетрпение меѓу благородништвото и третиот сталеж, што особено било очигледно во првите години од Револуцијата. Зборовите „аристократи“ и „аристократија“ тогаш станале навредливи, а самите благородници и нивните семејства биле тероризирани, малтретирани и напаѓани од пошироките маси. Француските историчари Ф. Фуре и Д. Рише веруваат дека ова е поради „комплексот на понижување“ што се формирал меѓу масите на обичните Французи до престанокот на постоењето на Стариот поредок.
Претседател на Националниот комитет на Народното политичко советодавно собрание на Кина
Претседател на Националниот комитет на Народното политичко советодавно собрание на Кина (кин. 中国人民政治协商会议全国委员会主席, пинјин: Zhōngguó Rénmín Zhèngzhì Xiéshāng Huìyì Quanguo Weiyuanhui Zhǔxí) — челник на Националниот комитет на Народното политичко советодавно собрание (НПСС), кој е политички советодавен орган на Народна Република Кина. Моменталниот негов претседател е Ји Џеншенг.
Пешачка зона
Пешачките зони (познати и како зони без автомобили, како и '''pedestrian precincts (прим.прев. пешачки сектори)''' во Британскиот англиски јазик ) се делови од градот или населеното место коишто се резервирани исклучително за пешаци, и каде  има ограничена или целосна забрана за автомобилски сообраќај. Преобразувањето на една улица или област во зона наменета само за пешаци се нарекува педестрианизација (pedestrianisation анг.) Целта на педестрианизацијата е да обезбеди подобра пристапност и подвижност за пешаците, да ја зголеми продажбата и другите деловни активности во областа на и/или да се подобри атрактивноста на локалната средина во поглед на естетиката, загадувањето на воздухот, бучавата, но и намалување на сообраќајните несреќи што вклучуваат пешаци. Но, педестрианизацијата понекогаш може да доведе и до намалување на економската активност, намалување на вредноста на имотите, и поместување на економската активност кон други области. Во некои случаи сообраќајот во околните области може да се зголеми, што значи дека дошло до поместување, а не и на замена на автомобилскиот сообраќај. Сепак, пешачките зонски шеми честопати се поврзуваат со значајни падови во загадувањето на воздухот и буката, сообраќајните несреќи, а честопати и со зголемување на прометот кај продажбата на мало и зголемување на вредноста на имототите на локално ниво. Развојот на области каде е забранет автомобилскиот сообраќај подразбира педестријанизирана област од големи размери којашто се потпира на алтернативни начини на транспорт,  без автомобили, додека пешачките зони може да бидат со различна големина, зафаќајќи простор колку еден плоштад но и колку цело маало или реон, но и да имаарт многу разчични степени на зависност од автомобили за воспоставување на транспортните врски.
Инфографика
Инфографика – визуелно претставување на информации, податоци или знаење. Таквата графика се користи кога е потребно комплексните информации да се објаснат брзо и јасно, на пример во знаците, мапите, новинарството, техничкото пишување и образованието. Исто така опсежно ја користат како алатка информатичките стручњаци, математичарите и статистичарите за да го олеснат процесот на развој на концептуална информација.
Историја
Во текот на предисторијата, нашите предци ги создале првите инфографики: слики во пештерите и подоцна карти. Првите почетоци на карти датираат многу пред записите, познат е примерот на картата Чаталхојук од 7500 година пр.н.е. Подоцна почнале да се користат симболи за означување на стоката и залихите. Индијанците од Средна Америка со слики ги прикажувале патувањата на претходните генерации. Тие слики денес за нас се многу имагинарни, а се мисли дека се користеле прераскажување и памтење на случките.
Во 1786 година, Вилијам Плејфер ги објавил првите податочни графови во својата книга „The Commercial and Political Atlas“. Книгата е полна со статистички податоци кои ја прикажуваат економијата на Англија во 18 век со помош на разни шеми и хистограми.
Џејмс Џозеф Силвестер го вовел поимот „граф“ во 1878 година и објавил низа дијаграми кои ги прикажувале односите меѓу хемиските врски и математичките закони. Тоа биле и првите математички графови.
Развој на визуелниот јазик во 20 век
Во 1936 година Ото Нојрат вовел систем пиктографи за кој имал намера да функционира како меѓународен визуелен јазик.
Во 1972 година на олимпијадата во Минхен, Германецот Отл Ајхер вовел низа пиктограми кои се покажале исклучително успешни и популарни, а сеприсутната "stick figure" почнала повеќе да се користи на јавните натписи. Во 1972 година исто така била лансирана сондата Пионир 10 со „Pioneer Plaque“ т.е. плакета. На плакетата била нацртана инфографика, некој вид меѓуѕвездена порака во шише, дизајнирана од страна на Карл Саган и Френк Дрејк. Пораката е единствена по тоа што била наменета да биде разбирлива вонземни битија кои не делат заеднички јазик со луѓето. Прикажува слика на човек и жена кои стојат пред поедноставена силуета на сонда за да би се дало чувство на размер.
Преглед на подрачјата на користење
Денес инфографиката не опкружува во медиумите, во објавените дела, како книжевни така и научни, во патниот сообраќај и сите видови прирачници. Графиката ја претставува информацијата која инаку би била непрегледна само во текстуален облик. Претставува визуелна кратенка за секојдневните дејства и случки. Печатени, инфографиките најчесто претставуваат време, мапи, планови на градови, планови на настани и статистички податоци.
Некои книги скоро во целост се направени со инфографики, како книгата на Дејвид Меколеј The Way Things Work. Иако претежно се користи во книгите за деца, инфографиката е многу честа во научната литература каде илустрира физички системи, особено оние кои може да се фотографираат (дијаграми, слики на микроскопски или субмикроскопски системи). Современите мапи, особено мапите на маршрутите за транзитните системи, користат инфографска техника за да интегрираат различни податоци, како што е идејниот распоред на транзитната мрежа и локалните обележја. Сообраќајните знаци и другите јавни знаци во голема мера се потпираат на инфографиките, како што се стилизирани човечки фигури (сеприсутната фигура на човекот), симболи и грбови за да претставуваат концепти како пол, претпазливост и насока на сообраќајот. Јавните места, како што се транзитните терминали, обично имаат некаков интегриран „Знаковен систем“ со стилизирани стандардизирани симбол и карти.
Техничките прирачници опсежно користат дијаграми и заеднички икони со кои ги истакнуваат стандардите, предупредувањата и опасностите.
Француско благородништво
Француското благородништво (la noblesse française) била привилегирана општествена класа во Франција од средниот век до нејзиното укинување на 23 јуни 1790 година за време на Француската револуција.
Инфографика
Елементи на инфографиката
Инфографиката се визуелни уреди наменети за брзо и јасно комуницирање со комплексни информации. Според Даг Њусам (2004), уреди се графикони, дијаграми, таблици, карти, пописи, мапи, хистограми, пиктограми...
Француско благородништво
Од 1808 до 1815 година за време на Првото Царство, Наполеон доделил титули кои биле признати како ново благородништво со Повелбата од 4 јуни 1814 година од кралот Луј XVIII од Франција.
Во периодот од 1814 до 1848 година (возобновувањето на Бурбонската династија во Франција и Јулската монархија) и од 1852 до 1870 година (Второ Француско Царство) француското благородништво било обновено како наследна разлика со ограничени привилегии и биле доделени нови наследни титули. По основањето на Третата Француска Република (4 септември 1870), француското благородништво престанало правно да постои и немало правен статус.
Инфографика
Елементи на инфографиката
Основен материјал за инфографика се податоци, информации и знаење. Во случај на податоци, творецот може да користи автоматизирани алатки, како што се графички софтвер кој ги претставува податоците во облик на линија, кутија, стрелка и разни симболи, пиктограми, скали и налепници.
Толкување на инфографиката
Мноштво инфографики се специјализирани облици кои ја претставуваат содржината на концизен и софистициран начин. За да се протолкува значењето на овие инфографики прикладно, потребно е тие што ги гледаат да имаат соодветно ниво на знаење (graphicacy). Во многу случаи, потребното знаење вклучува разбирање на вештини кои ги научиле, а не кои се вродени. Меѓутоа, знаење за конвенциите за дистрибуција и уредување на тие поединечни компоненти е неопходно за изградба на разбирање.
Француско благородништво
Семејствата од француското благородништво според начинот на кој ја стекнале благородничката титула се делат на: семејства од древно благородништво и облагородени семејства.
Инфографика
Толкување на инфографиката
Спротивно на наведеното, многу други облици на инфографика го искористилие вродениот визуелен јазик кој во голема мера е универзален. Редовно користење на црвената боја како знак на предупредување или забрана е пример на инфографика која дури и на децата од мали нозе им е вродена. Многу мапи, интерфејси и прикази на разни инструменти и машини може лесно и брзо да се сфатат за да корисникот се упати во сигурен начин на работа.
Француско благородништво
За бројот на француски семејства со благородничко потекло изворите даваат различни податоци, но сите тие наведуваат дека француското благородништво пропорционално било меѓу најмалите благороднички класи во Европа. За 1789 година, францускиот историчар Франсоа Блуше дава цифра од 140.000 благородници (9.000 благородни семејства) и наведува дека околу 5% од благородниците можеле да докажат дека потекнуваат од феудалното благородништво од пред 15 век. Со вкупно население од 28 милиони, тоа би претставувало само 0,5%. Историчарот Гордон Рајт дава бројка од 300.000 благородници (од кои 80.000 биле од традиционалниот noblesse d'épée), што е во согласност со проценката на историчарот Жан де Вигери, или нешто повеќе од 1%. Во однос на поседите на земјиштето, во времето на револуцијата, благородничките имоти сочинувале околу една петтина од земјата.
Инфографика
Модерно доба на графика
Блиско подрачје на инфографиката е информациски дизајн. Во суштина, инфографиката е дисциплина на информацискиот дизајн. Информацискиот дизајн е вештина и пракса за подготовка на информациите така што луѓето би можеле да ги користат делотворно и ефикасно. Информацискиот дизајн денес се користи во многу подрачја за да се опишат многу комплексни проблеми на ефикасен начин.
Денес светот е незамислив без инфографиката. Таа не опкружува во сите аспекти на нашето подрачје на делување. Исклучително помага комплексните пробелми, но и секојдневните ситуации да се прикажат на поедноставен и поконцизен начин, разбирлив за сите со помош на визуелен јазик.
NGC 805
NGC 805 — спирална галаксија во соѕвездието Триаголник, заведена во Новиот општ каталог на длабоконебесни тела. Објектот бил предмет и на други истражувања, па освен како NGC 805 се споменува и како UGC 1566, MCG 5-5-50, CGCG 503-82, CGCG 504-4, NPM1G +28.0063.
Откривање
Објектот е откриен на 26 септември 1864 година од страна на Хајнрих Даре, со помош на рефрактор, чијашто леќа имала пречник од 11 см.
Податоци од набљудување
Според морфолошката класификација на галаксиите, NGC 805 е од видот SB0. Видливиот сјај со голо око изнесува 13,5 m, а оној во рамките на интервалот од минималната до максималната честота 14,5 m, додека површинскиот сјај изнесува 13,1 m/лм2. NGC 805 има привидни димензии од 1,1' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 4 м 29,5 с, а неговата деклинација, односно висината на лакот на тој агол, + 28° 48' 46". Положбениот агол на објектот е во износ од 115°.
Други поделби
Проучување на NGC 805 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 7899. Во рамките на атласот на длабокото небо, Уранометрија 2000.00, објектот припаѓа на групата означена со бројот 92; додека во Каталогот на основни ѕвезди (GSC) е групиран под бројот 1764. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1248.
Поморци (народ)
Поморците или Поморјани се западнословенско племе кое живеело во областа Померанија (Поморје), Полска. Ова племе припаѓало на старата лехитска група на словенски јазици.
Морски пескар
Морскиот пескар е мала блатарка која се среќава и во Македонија.
Опис
Морскиот пескар е долг 15-17 см. Тој е помал, посветол, со подолги нозе и потенок клун од средниот пескар. Линијата на градите не е целосна и често личи како темна дамка од страната на градите. Грбот му е кафеавосив, а стомакот бел, без шарки. Во сезона на парење, ознаката на градите е црна, инаку е кафеава. Некои мажјаци во сезоната на парење имаат црно чело и црна маска преку очите. Нозете му се црни. Во лет, пердувите за летање му се црнкави обрабени со силна бела боја на краевите. Летачкиот повик е остро бип.
Поведение
Оваа птица има неколку географски раси, од кои најмногу се издвојуваат двете кои живеат во Америка, наречени снежен пескар. Тие имаат пократки нозе, посветли и посиви се одозгора отколку птиците во Стариот Свет, и на мажјаците во сезона на парење им недостига испакнатата капа, како и маската врз очите која е или многу слаба или воопшто ја нема. Генетичките истражувања објавени 2009 година, сугерираат дека оваа птица е посебен вид.